PATVIRTINTA

 Vilniaus rajono savivaldybės

 Administracijos direktoriaus

 2024 m. balandžio 16 d.

 įsakymu Nr. A27(1)-419

 Priedas Nr. 14

**Vilniaus rajono savivaldybės administracijos Paberžės seniūnijos**

**2024 m. veiklos planas**

1. **Vilniaus rajono savivaldybės administracijos Paberžės seniūnijos aplinka.**
	1. Seniūnijos plotas, miestelių, kaimų trumpa charakteristika.

Paberžės seniūnija, kurios centras yra Paberžės kaimas, yra nutolusi 30 km nuo Lietuvos sostinės Vilniaus. Ji yra šiaurės vakarų Vilniaus rajono dalyje. Seniūnija ribojasi su kaimyninėmis Maišiagalos, Nemenčinės, Riešės, Sužionių seniūnijomis, bei Širvintų ir Molėtų rajonais. Teritorija užima 20900 ha žemės plotą, tame tarpe 66,80 % žemės ūkio naudmenų, 8,02 % miškų, 25,18 % vandens telkinių ir kitos paskirties žemės, yra 13 ežerų.

Seniūnijoje yra 130 kaimų, iš jų didesni: Anavilio k. - 541, Paberžės k. - 465 gyventojų, Glitiškių k.- 458, Lygialaukio k. - 402, Visalaukės I k. – 293 gyventojų.

 1.2. Seniūnijos gyventojai (einamųjų metų sausio 1 d. duomenimis).

Paberžės seniūnijoje deklaravusių gyvenamąją vietą gyventojų skaičius – 3334, iš jų 27 gyv. įtraukti į GVNA apskaitą.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 1757 |
| Pensinio amžiaus | 989 |
| Vienišų asmenų | 19 |
| Vienišų nusenusių | 12 |
| Daugiau nei 65 m. amžiaus | 527 |
| Suaugusiųjų neįgaliųjų | 74 |
| Vaikų su negalia iki 18 m. | 12 |
| Darbingo amžiaus neįgaliųjų | 109 |
| Socialinę atskirtį patiriančios šeimos | 15 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Paberžės seniūnaitijos:

**Adomaičių-Visalaukės seniūnaitija**

Seniūnaitijos kaimai: Pavarpių k., Toleikių k., Miškinių k., Pajunelių, Akmenėlės, Varniškių, Tumonių, Vaitkūnų, Pervainiškių, Dirmeitų, Ratališkių, Gaukeliškių, Sidabrių, Gaveikių, Smilgių, Varniškių, Paežerių, Arliškių, Senkų, Žilviškių, Ličūnų, Gruodžių, Nevardų, Žemaitelių, Šiulpiškių, Ružampolio, Baronelių vs., Raudonės, Adomaičių, Jokūbonių, Liutikos, Vilniškės, Vyžūniškių, Kadariškių vs., Visalaukės I k., Perūnų vs., Pajoniškės, Šluiniškių, Vibrantiškių, Agrastinės, Kadariškių vs., Spieglių, Spreinių, Avietynės, Pajoniškių vs., Obelynės vs. - seniūnaitė: Beata Čeken (išrinkta 2023-10-11).

**Anavilio seniūnaitija**

Seniūnaitijos kaimai: Anavilis, Kaušiadalos, Babriškių, Paąžuolių, Kazimieravo, Čekonių, Gudamedžio, Januvkos, Gauriliškių, Mitkuškių, Paberžinės, Marijampolio, Bradiškių, Dimšos, Šunelių - seniūnaitė: Janina Jankovskaja (išrinkta 2023-10-11).

**Glitiškių-Maseliškių seniūnaitija**

Seniūnaitijos kaimai: Glitiškių k., Skliausčių, Masališkių, Akmenos, Burkila, Momakalnio, Smilgynė, Nakštiškių, Petriškių, Smaguriškių, Paraisčių, Petriškės, Paolia, Santakos, Pustilta, Rudokų, Juodonių, Stališkių, Medynų, Pociūnų, Žėkiškių, Pogroniškių, Kaniūkų, Gudaniškių, Lovių, Nakštiškių, Pauolios, Petriškių, Pustiltos, Rūdupių, Smilgynės, Versminės - seniūnaitė: Božena Kabelienė (išrinkta 2023-10-11).

**Lygialaukio seniūnaitija**

Seniūnaitijos kaimai: Kudrių, Makučiukai, Makučiai, Lygialaukis, Daulios vs. - seniūnaitė: Ana Purikovienė (išrinkta 2023-10-10).

**Paberžės seniūnaitija**

Seniūnaitijos kaimai: Paberžės, Šriubiškių, Vyžulionių vs., Kralikiškių, Nugariškių, Gegužiškių, Girulių, Šepečių, Baboniškių, Padvariškių, Batriškių, Margeliškių vs., Pavyžulionėlės, Šernų, Beinoriškių, Jankiškių vs. - seniūnaitis: Dariuš Pščolovski (išrinktas 2023-10-11).

**Bendruomenės:**

Vietos bendruomenės aktyviai bendradarbiauja su seniūnija ir dalyvauja įvairiose renginiuose kaip seniūnijos teritorijoje taip ir už jos ribų.

Seniūnijos teritorijoje Šepečių k. yra sodų bendrijos: Užuovėja, Klevas, Girija, Zunda. Seniūnijoje veikia „Paberžės Santara“ bendruomenė, Paberžės-Glitiškių apylinkės bendruomenė.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

 Seniūnijos teritorijoje yra 2 gimnazijos: Vilniaus r. Paberžės Šv. Stanislavo Kostkos (176 mokiniai), ugdymas vyksta lenkų kalba ir Vilniaus r. Paberžės „Verdenės“ (238 mokinių) ugdymas vyksta lietuvių kalba. Glitiškių kaime veikia Vilniaus r. Glitiškių vaikų darželis (26 vaikai), lietuvių ir lenkų grupės. Anavilio kaime yra Vilniaus r. Glitiškių vaikų darželio Anavilio ikimokyklinio ugdymo skyrius (31 vaikas) lietuvių ir lenkų grupės. Visalaukės I kaime yra Paberžės Šv. St. Kostkos gimnazijos skyrius Visalaukės mokykla-daugiafunkcinis centras (8 mokiniai), ugdymas vyksta lenkų kalba. Eitminiškių gimnazijos Visalaukės pradinio ugdymo skyrius (10 mokinių), ugdomoji kalba lietuvių.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Paberžės seniūnijos gyventojus aptarnauja mobilieji laiškininkai, Nemenčinės ir Maišiagalos paštai. Seniūnijos teritoriją aptarnauja Vilniaus rajono policijos komisariatas. Paberžės kaime yra Vilniaus rajono savivaldybės priešgaisrinė tarnyba, Paberžės ugniagesių komanda. Glitiškių kaime veikia Nemenčinės kultūros centro Glitiškių skyrius.

Bibliotekos filialai yra Glitiškių, Paberžės, Visalaukės I kaimuose. Bibliotekose yra nuolatinė prieiga prie interneto, organizuojami edukaciniai užsiėmimai.

Lygialaukio k. yra Paberžės socialinės globos namai, kur gyvena 39 gyventojai.

Dirba VšĮ Vilniaus rajono centrinės poliklinikos Paberžės ambulatorija, vaistais aprūpina UAB „Paberžės vaistinė“.

Seniūnijos teritorijoje yra Paberžės Švč. Jėzaus Širdies katalikų bažnyčia, Masališkių sentikių religinė bendruomenė - Akmenos cerkvė, bei Žemaitėlių sentikių Šv. Mykolo cerkvė.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra 16 kapinių, jų plotas apie 7,5 ha. Paberžės, Maseliškių, Žemaitėlių, Pociūnų, Visalaukės I kaimuose esančios kapinės yra veikiančios.

1.7. Seniūnijos teritorijoje esančios įmonės (veiklos pobūdis, darbuotojų sk.).

|  |  |  |  |
| --- | --- | --- | --- |
| 1. | UAB „Padvaiskas ir ko“ | Čiužinių, kušečių, tachtų, lovų gamyba | Glitiškių k., Vilniaus r. |
| 2. | UAB „Vilneda“ (filialas) | Autobusų remontas | Glitiškių k., Vilniaus r |
| 3. | UAB „Foršta“ (filialas) | Gaminiai iš plastmasės | Anavilio k., Vilniaus r. |
| 4. | UAB „Medintos prekyba“ | Mediena, jos gaminiai | Paberžės k., Vilniaus r. |
| 5. | UAB „Norvilas“ | Veiklos sritis-miškininkystė | Vilniaus g. 68,Paberžės k.,Vilniaus r. |
| 6. | UAB Šluinskio transportas  | Autoservisas | Paberžės k.,Vilniaus r. |
| 7. | UAB „Volmira“ | Statybos technika, įranga, nuoma, transporto paslaugos | Liepų al. 10BGlitiškių k., Vilniaus r |
| 8. | UAB „Techrida“ | Žemės ūkio technika | Liepų al. 10BGlitiškių k., Vilniaus r |
| 9. | UAB „Slavrena“ | Transporto paslaugos | Sodų g. 5,Glitiškių k., Vilniaus r |
| 10. | UAB “Autoplaza” (filialas) | Vairavimo mokykla | Vilniaus g. 22, Paberžės k., Vilniaus r. |
| 11. | UAB „Rojasa“ | Elektros instaliacijos darbai Energetika  | Visalaukės I k., Vilniaus r. |
| 12. | UAB „EM Statyba“ | Statybos darbai | Bažnyčios g. 18,Paberžės k., Vilniaus r. |
| 13. | UAB „MK BLECXA“ | Kaminų, įdėklų gamyba, įrengimas | Genių g. 2, Visalaukės I k., Vilniaus r. |
| 14. | UAB „VIVASTA“ | Statybos darbai | Kaušiadalos k. 19-1,Vilniaus r. |
| 15. | UAB „Pikabilas“ (filialas) | Medienos gaminiai, mediena ir medžiagos | Šriubiškių k.,  Vilniaus r. |
| 16. | UAB „Admodum“ (filialas) | Biuro baldų gamyba“ | Lygialaukio k.,Vilniaus r. |
| 17. | UAB „Harvuda“ | Baldų gamyba | Bitininkų g. 16, Anavilio k., Vilniaus r. |
| 18. | UAB „Punuta“ | Maisto gamyba | Saulės g. 2A,Anavilio k. |
| 19. | UAB „Paberžės vaistinė“ | Prekyba vaistais | Vilniaus g. 28APaberžės k., Vilniaus r. |

1. **Vilniaus rajono savivaldybės administracijos Paberžės seniūnijos vidinė struktūra, valdomi ištekliai.**
	1. Paberžės seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Paberžės seniūnija siekia:
* aktyvinti kultūrinį, sportinį, turistinį bei dvasinį gyvenimą;
* saugoti ir puoselėti dvasines, istorines vertybes, krašto tradicijas;
* telkti bendruomenę bendroms akcijoms, renginiams, šventėms;
* mažinti seniūnijos gyventojų socialinę atskirtį.
	1. Seniūnijos vidinė struktūra (darbuotojų skaičius, pareigos).

 Seniūnijos darbuotojai:

* seniūnas;
* seniūno pavaduotojas;
* vyriausiasis raštvedys;
* vyresnysis specialistas 2 pareigybės;
* specialistas;
* vyresnysis finansininkas;
* vyresnysis žemės ūkio specialistas;
* inspektorius;
* kapinių prižiūrėtojas 1,5 pareigybės;
* kiemsargis 3,5 pareigybės;
* valytojas 0,5 pareigybės.
	1. Seniūnijos turtas apskaitomas seniūnijos balanse (apskaitomos lėšos).
* Seniūnijos turtas apskaitomas seniūnijos balanse. Seniūnijos balanse yra neprivatizuotų butų, pasirašytos 57 gyvenamųjų patalpų nuomos sutartys ir 7 socialinio būsto nuomos sutartys. Dėl negyvenamųjų patalpų seniūnijoje pasirašytos 3 nuomos ir 2 panaudos sutartys. 2023 m. už gyvenamųjų patalpų nuoma surinkta 5632 eurų, už negyvenamųjų patalpų nuomą 1082 eurų. Už žemės kadastro ir geodezijos paslaugas apmokėta 10068 eurų. 2023 metais du gyvenamųjų patalpų nuomininkai išpirko butus.
* 2023 metais gyvenamieji namai Sodų g. 56 ir Sodų g. 64 Šriubiškių k. bei butas Šilo g. 1-6 buvo perduoti Vilniaus rajono savivaldybės nuosavybėn.

 2.4. Viešųjų darbų programa (lėšos, įdarbinta žmonių, veikla).

Įdarbintų asmenų pagal 2023 m. viešųjų darbų programą nebuvo, nes nebuvo poreikio. Seniūnijos teritoriją tvarko ir priežiūrą vykdo 3,5 etatais įdarbinti nuolatiniai kiemsargiai.

1. **Vilniaus rajono savivaldybės administracijos Paberžės seniūnijos misija, vizija.**

* 1. Seniūnijos misija.

Plėtoti pažangų, į bendruomenės poreikius nukreiptą viešąjį valdymą, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti. Vadovaujantis vietos savivaldos principais, vykdant viešojo administravimo ir viešųjų paslaugų teikimo funkcijas, tenkinti bendruomenės viešuosius poreikius.

 3.2. Seniūnijos vizija.

Užtikrinti savivaldos plėtrą, gerinti gyvenimo kokybę seniūnijoje, kuriant sveiką, saugią ir patogią gyvenamąją aplinką , atsižvelgiant į tokius ilgalaikius prioritetus, kaip socialiai saugios visuomenės formavimas, kelių infrastruktūros gerinimas, efektyvaus gyventojų poreikius tenkinančio viešojo valdymo užtikrinimas.

 3.3. Einamųjų metų seniūnijos metinio veiklos plano tikslai.

1. Užtikrinti Lietuvos Respublikos įstatymų, nutarimų, potvarkių įgyvendinimą. Teisės aktuose numatytų terminų įvykdymą;
2. Remontuoti asfaltbetonio dangą. Naujos asfaltbetonio dangos įrengimas, kelio dangų remontas:
* asfaltbetonio dangos įrengimas - VL7564 Privažiavimo gatvė iki Kazimieravos k. 7 (ilgis - 230 m, plotis – 4 m);
* asfaltbetonio dangos įrengimas - VL7538 Privažiuojamoji gatvė Vilniaus g. 28A nuo Nr. 172 Paberžės k. (ilgis – 100 m, plotis – 3,5 m);
* asfaltbetonio dangos įrengimas - VL7518 Smėlio g., Paberžės k. (ilgis – 250 m, plotis - 3m);
* ištisinis asfaltavimas ant esamos dangos VL7507 Naujoji g. Paberžės (ilgis - 380 m, plotis – 3 m);
1. Suformuoti ir įgyvendinti veiksmingą seniūnijos funkcijų vykdymo įgyvendinimą;
2. Dalyvauti vykdant vaiko teisių apsaugą, užtikrinant prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę atskirtį patiriančiomis šeimomis;
3. Dalyvauti įgyvendinant civilinės saugos reikalavimus;
4. Atlikti avarinių medžių išpjovimo/genėjimo darbus. Nukirsti avarinius bei eismui trukdančius medžius;
5. Atlikti viešųjų erdvių priežiūrą ir teritorijos tvarkymo darbus;
6. Atlikti labiausiai probleminių kelio ruožų remontą ūkio būdu;

9. Parengti gatvių apšvietimo įrengimo projektus Tulpių g., Paberžės k. ir Paberžinės k.;

10. Alternatyvaus apšvietimo įrengimas Šilo g., Glitiškių k.;

11. Atlikti pagal galimybes apšvietimo remontą įrengiant papildomus lauko žibintus Kazimieravos k.;

12. Organizuoti Paberžėje šventę, 540-ąjį Paberžės jubiliejų bendradarbiaujant su vyriausybinėmis bei nevyriausybinėmis organizacijomis;

13. Vietinės reikšmės kelių, gatvių greideriavimas, žvyro dangos kelių priežiūra

* atlikti 500 valandų kelių lyginimą, profiliavimo, sankasų atstatymo darbus greideriu;

14. Pralaidų remontas, PVC vamzdžių pralaidoms paklojimas - VL0339 Petriškės – Skauradai (1 vnt. ilgis - 6 m); VL0322 Masališkė-Juodonys-Pociūnai-Nevardai (1 vnt. ilgis - 6 m);

15. Įrengti sporto aikštelėje Lygialaukio k. aikštelėje lauko treniruoklius, poilsio suoliukus;

16. Atlikti Visalaukės I k., esančių kapinių aptvėrimo darbus, pašalinti nesaugotinus medžius ir krūmus;

17. Mokyklos g. kapitalinis pertvarkymas, saugaus eismo užtikrinimo tikslu, t. y. šaligatvių, vienpusio eismo bei specialių kelių ženklų dėl eismo vienos krypties įrengimas, papildomos kelio atkarpos asfaltavimas, kelio praplatinimas prie Šv. St. Kostkos gimnazijos, papildomų parkavimo vietų įrengimas (projektą įgyvendinti gavus papildomą finansavimą);

18. Atlikti avarinių medžių išpjovimo/genėjimo darbus. Nukirsti avarinius bei eismui trukdančius medžius;

19. Tęsti Sosnovskio barščio naikinimo darbus;

20. Vietinės reikšmės kelių priežiūra, sniego valymas, barstymas druskos-smėlio mišiniu;

21. Įrengti kaimuose skersinius prisitraukimams;

22. Įrengti futbolo vartus Glitiškių stadione bei lauko treniruoklius;

23. Seniūnijos teritorijoje esančio savivaldybės turto valdymas.

1. **Einamųjų metų KPPP ir Vietos bendruomenių savivaldos programos lėšų poreikis.**
	1. KPPP **planuojamas** lėšų poreikis (planuojami įgyvendinti darbai, tikslai, uždaviniai).
* vietinės reikšmės kelių, gatvių greideriavimas, žvyro dangos kelių priežiūra, atlikti 500 valandų kelių lyginimą, profiliavimo, sankasų atstatymo darbus greideriu;
* VL7564 Privažiavimo gatvė iki Kazimieravos k.7 asfaltbetonio dangos įrengimas (ilgis - 230 m, plotis – 4 m);
* VL7538 Privažiuojamoji gatvė Vilniaus g. 28A nuo Nr. 172 Paberžės k. asfaltbetonio dangos įrengimas (ilgis – 100 m, plotis – 3,5);
* VL7518 Smėlio g., Paberžės k. (ilgis – 250 m, plotis -3) asfaltbetonio dangos įrengimas;
* VL7507 Naujoji g. Paberžės (ilgis - 380 m, plotis – 3 m) ištisinis asfaltavimas ant esamos asfaltbetonio dangos;
* pralaidų remontas, PVC vamzdžių pralaidoms paklojimas - VL0339 Petriškės – Skauradai (1 vnt. ilgis - 6 m.); VL0322 Masališkės-Juodonys-Pociūnai-Nevardai (1 vnt. ilgis - 6 m).
	1. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Bendruomeninės organizacijos savarankiškai teikia paraiškas projektams pagal Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 Priemones „Stiprinti bendruomeninę veiklą savivaldybėse“.

* 1. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirta 72,20 Eur įsiskolinimams dengti.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės  pavadinimas** | **Rezultatai/Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | Plėtoti rajono gyventojams patogią ir saugią susisiekimo sistemą  |  |
| **03** | **01** | **03** | **Apšviesti rajono gyvenviečių gatves ir plėsti gatvių apšvietimo tinklus Sudaryti sąlygas Savivaldybės funkcijų vykdymui** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviečiamos gatvės Paberžės, Glitiškių, Lygialaukio, Anavilio, Visalaukės, Šriubiškių, Maseliškių, Kaušiadalos, Kazimieravo, kaimuose; Įrengti gatvių apšvietimo tinklai Lygialaukio k. Vilniaus g., ir Varniškių k. | 90,0 |  |  | 90,0 |  | 90,0 |  |  |
| **Valdymo programa (04)** |  |
| 04 | 01 | Užtikrinti sklandų savivaldybės institucijų darbą |  |
| 04 | 01 | 01 | Sudaryti sąlygas Savivaldybės funkcijų vykdymui |  |
| 04 | 01 | 01 | 04 | Seniūnijų darbo organizavimas | Vykdoma nuolat | 256,8 |  | 5,7 | 262,5 |  | 262,5 |  |  |
| 04 | 01 | 01 | 04 | Žemės ūkio funkcijų vykdymas | Valdų atnaujinimas, suinteresuotų asmenų konsultavimas, paraiškų priėmimas | 33,7 |  |  | 33,7 |  | 33,7 |  |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | Užtikrinti gyventojams nepertraukiamą komunalinių paslaugų teikimą |  |
| 05 | 01 | 02 | Palaikyti rajone švarią aplinką |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Surinktos ir išvežtos atliekos iš kapinių, visuomeninės paskirties teritorijų, sporto ir poilsio zonų, laikinų atliekų sandėliavimo aikštelių. | 8,0 |  |  | 8,0 |  | 8,0 |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat; Atliktas vietinių kelių ir gatvių dangos paprastasis remontas; Kelių profiliavimas bei lyginimas greideriu ir gyvenviečių gatvių žvyro ir grunto dangų būklės gerinimas; Avarinių medžių pjovimas ir genėjimas;Pakelių šienavimas, krūmų šalinimas;Remontuojamos veikiančių ir neveikiančių kapinių tvoros ir įranga; Vandens tiekimas į veikiančias kapines Paberžės k.; Pagamintos gatvių, gyvenviečių pavadinimų ir namų numerių lentelės; Sutvarkytos ir šienaujamos rekreacinės zonos ir visuomeninės paskirties teritorijos; Eksploatuojami ir prižiūrimi komunalinio ūkio mašinos ir inventorius; Įsigytos kitos prekės ir paslaugos, būtinos viešųjų erdvių tvarkymui. | 329,9 |  |  | 329,9 |  | 329,9 |  |  |
| **Socialinės atskirties mažinimo programa (08)** |  |
| 08 | 01 | Didinti socialiai remtinų asmenų integraciją į visuomenę ir mažinti socialinę atskirtį |  |
| 08 | 01 | 01 | Teikti socialinę paramą |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Socialinių pašalpų, laidojimo pašalpų, būsto šildymo kompensacijų, išmokų vaikams, paramų mokinio reikmenims, pašalpų socialiai remtiniems asmenims priskaičiavimas | 27,0 |  |  | 27,0 |  | 27,0 |  |  |

 Seniūnė Agata Puncevičienė

 Vyresnioji finansininkė Ana Simanovič